pythainlp/thai_wikipedia_clean_20230101 huggingface dataset:
ทฤษฎีบทนี้ให้ภาพความเป็นฟังก์ชันต่อเนื่องอย่างชัดเจน ฟังก์ชันต่อเนื่องในมุมมองทั่ว ๆ ไป คือฟังก์ชันที่กราฟไม่ขาดตอน ดังนั้นหากฟังก์ชันต่อเนื่องลากเชื่อมสองจุดใด ๆ แล้วเส้นกราฟที่เชื่อมระหว่างจุดทั้งสองต้องลากเส้นแนวนอนที่ขวางระหว่างกลางสองจุดนั้นเสมอ
ความเชื่อมโยงกับความบริบูรณ์ของจำนวนจริง.
ทฤษฎีบทนี้สมมูลกับความบริบูรณ์ของระบบจำนวนจริง และไม่เป็นจริงในฟีลด์ที่ไม่มีสมบัติความบริบูรณ์ ตัวอย่างเช่น ฟังก์ชัน formula_6 ที่นิยามบน formula_7 สอดคล้องกับสมการ formula_8 และ formula_9 แต่ไม่มีจำนวนตรรกยะ formula_10 ใดที่สอดคล้องกับ formula_11 ทั้งนี้เพราะว่า formula_12 เป็นจำนวนอตรรกยะ
บทพิสูจน์นี้อาศัยความบริบูรณ์ของจำนวนจริง
มีบทพิสูจน์แบบอื่นที่อาศัยวิธีการผ่าครึ่ง (Bisection method) ซึ่งนำไปสู่ขั้นตอนวิธีการหารากโดยใช้วิธีการผ่าครึ่ง
หมายเหตุ: ทฤษฎีบทค่าระหว่างกลางสามารถพิสูจน์ได้ในการวิเคราะห์แบบไม่มาตรฐาน ซึ่งใช้แนวความคิดเกี่ยวกับกณิกนันต์อย่างรัดกุม
บทแทรก.
ทฤษฎีบทต่อนี้เป็นผลโดยทันทีจากทฤษฎีบทค่าระหว่างกลาง
ทฤษฎีบทค่ามัชฌิม
ตำบลบางโรง
บางโรง เป็นตำบลในอำเภอคลองเขื่อน จังหวัดฉะเชิงเทรา ปัจจุบันมีประชากร 2,221 คน และแบ่งเขตการปกครองออกเป็น 6 หมู่บ้าน ตำบลนี้ตั้งอยู่เหนือสุดของอำเภอ มีอาณาเขตติดต่อกับจังหวัดปราจีนบุรี
พื้นที่ตำบลบางโรงตั้งอยู่ทางทิศเหนือของอำเภอคลองเขื่อน และอยู่ทางทิศตะวันออกเฉียงเหนือของจังหวัดฉะเชิงเทรา ระยะทางห่างจากตัวจังหวัด 23 กิโลเมตร ห่างจากตัวอำเภอ 7 กิโลเมตร เดินทางโดยรถยนต์ตามเส้นทางเลียบคลองชลประทาน ช่องทางหลวงอำเภอเมืองฉะเชิงเทรา–อำเภอคลองเขื่อน–อำเภอบางน้ำเปรี้ยว มีเนื้อที่รวมทั้งสิ้น 31.56 ตารางกิโลเมตร (19,725 ไร่) เป็นที่ราบลุ่มทิศตะวันออกติดกับแม่น้ำบางปะกง ซึ่งเป็นแหล่งน้ำที่สำคัญ ส่วนสภาพสังคมมีโรงเรียนทั้งหมดสองแห่ง ด้านสาธารณสุขนั้นมีโรงพยาบาลคลองเขื่อนตั้งอยู่ห่างจากพื้นที่ตำบลไปอีกประมาณ 8.7 กิโลเมตร และโรงพยาบาลส่งเสริมสุขภาพตำบลบางโรง
ปัจจุบันตําบลบางโรงทั้งตำบลอยู่ในเขตองค์การบริหารส่วนตำบลบางโรง เดิมมีฐานะเป็นสภาตำบลบางโรงซึ่งได้รับการจัดตั้งขึ้นใน พ.ศ. 2517 แล้วจึงได้รับการจัดตั้งเป็นองค์การบริหารส่วนตำบลใน พ.ศ. 2539
เจดีย์เสี่ยวย่าน
เจดีย์เสี่ยวย่าน (; "เจดีย์ห่านน้อย") เป็นหนึ่งในเจดีย์สำคัญสององค์ในซีอาน มณฑลส่านซี ประเทศจีน ซึ่งเป็นที่ตั้งเมืองฉางอาน เมืองหลวงเก่าสมัยราชวงศ์ฮั่นและราชวงศ์ถัง คู่กับเจดีย์ต้าย่าน (เจดีย์ห่านใหญ่) ซึ่งสร้างขึ้นใน ค.ศ. 652 และบูรณะใน ค.ศ. 704
ในช่วงสมัยราชวงศ์ถัง เจดีย์เสี่ยวย่านตั้งอยู่อีกฟากถนนตรงข้ามวัดต้าเจี้ยนฝู ผู้แสวงบุญนำคัมภีร์ศาสนาพุทธจากอินเดียมายังวิหารและเจดีย์แห่งนี้ เพราะวัดนี้เป็นหนึ่งในสถานที่หลักในการแปลคัมภีร์ศาสนาพุทธที่ฉางอาน ตัววัดมีอายุเก่าแก่กว่าตัวเจดีย์ โดยสร้างขึ้นใน ค.ศ. 684 เป็นเวลา 100 วันหลังจักรพรรดิถังเกาจงสวรรคต (ครองราชย์ ค.ศ. 649–683) จักรพรรดิถังจงจงทรงยกบริเวณที่ประทับส่วนพระองค์เป็นที่ก่อสร้างวัดนี้ โดยให้พระภิกษุ 200 รูปสวดถวายจักรพรรดิถังเกาจงพระราชบิดาของพระองค์ จักรพรรดิถังจงจงเคยตั้งชื่อวัดนี้ว่าวัดต้าเซี่ยนฝู ต่อมาจักรพรรดินีบูเช็กเทียนทรงเปลี่ยนชื่อเป็นวัดต้าเจี้ยนฝูใน ค.ศ. 690
เจดีย์เสี่ยวย่านเป็นเจดีย์ที่มีโครงสร้างอิฐรูปสี่เหลี่ยม ยอดของเจดีย์สองชั้นถูกทำลายจากแผ่นดินไหวในปีที่ 34 ของรัชกาลจักรพรรดิเจียจิ้งแห่งราชวงศ์หมิง (ค.ศ. 1556) ทำให้เหลือ 13 ชั้น ความสูงทั้งหมดของเจดีย์ใน ค.ศ. 1989 อยู่ที่ 43.395 เมตร กว้าง 11.38 เมตร และอัตราส่วนของความสูงและความกว้างของชั้นล่างอยู่ที่ 100:26
เกรดเฟ้อ
เกรดเฟ้อ  คือการให้ระดับผลการเรียนสูงกว่าที่ผู้เรียนควรได้รับ ซึ่งทำให้ผลการเรียนเฉลี่ยของผู้เรียนสูงขึ้น ศัพท์คำนี้ยังใช้ในการอธิบายแนวโน้มของการให้ระดับผลการเรียนที่สูงขึ้นสำหรับภาระงานที่ในอดีตเคยได้ผลการเรียนที่ต่ำกว่า อย่างไรก็ตามสิ่งที่กล่าวมาข้างต้นไม่ใช่ภาวะเกรดเฟ้อ เนื่องจากการได้รับผลการเรียนในระดับสูงไม่ได้เป็นตัวบ่งบอกการเกิดเกรดเฟ้อ หากจะเป็นภาวะเกรดเฟ้อได้นั้นจำเป็นต้องมีการแสดงให้เห็นว่าผู้เรียนไม่สมควรได้ระดับผลการเรียนนั้น หลายประเทศทั่วโลกมีการอภิปรายถึงปัญหาเกรดเฟ้ออยู่บ่อยครั้ง โดยเฉพาะอย่างยิ่งในสหรัฐและอังกฤษ
ความต่อเนื่อง (ทฤษฎีกราฟ)
สำนักประธานาธิบดีสหรัฐ
สถานที่ที่ตั้งชื่อตามพระนามของพระบรมวงศานุวงศ์ไทย
เปลือกโลกใต้มหาสมุทร
เนื้อดาว
เนื้อดาว  เป็นชั้นโครงสร้างของดาวที่อยู่ระหว่างเปลือกดาวกับแก่นดาว ปกติแล้วจะมีลักษณะเป็นหินหรือน้ำแข็งและเป็นชั้นที่มีมวลมากที่สุดในโครงสร้างดาว เนื้อดาวถูกแบ่งแยกออกเป็นชั้นจากเปลือกดาวและแก่นดาวตามลำดับความหนาแน่น (หนาแน่นมากอยู่ล่าง) ดาวเคราะห์คล้ายโลก ดาวเคราะห์น้อยและดาวบริวารบางดวงจะมีชั้นเนื้อดาว
เนื้อโลก.
เนื้อโลกเป็นชั้นซิลิเกตระหว่างเปลือกโลกและแก่นโลกชั้นนอก มีมวลประมาณ 4.01 × 1024 กิโลกรัม คิดเป็น 67% ของมวลทั้งโลก มีความหนาประมาณ 2,900 กิโลเมตร คิดเป็นประมาณ 84% ของปริมาตรโลก ปกติมีลักษณะเป็นของแข็งแต่บางช่วงเวลาจะมีพฤติกรรมเป็นของไหลที่มีความหนืด การหลอมเหลวบางส่วนของเนื้อโลกในเทือกเขากลางสมุทรทำให้เกิดเปลือกโลกภาคพื้นสมุทร และการหลอมเหลวบางส่วนจากเขตมุดตัวของเปลือกโลกจะก่อให้เกิดเปลือกโลกภาคพื้นทวีป
เนื้อดาวเคราะห์ดวงอื่น.
เนื้อดาวบริวาร.
ดวงจันทร์ไอโอ ดวงจันทร์ยูโรปาและดวงจันทร์แกนีมีดของดาวพฤหัสก็มีเนื้อดาว โดยไอโอเป็นชั้นซิลิเกตหนาประมาณ 1,100 กิโลเมตรและปกคลุมดาวเปลือกดาวที่มีลักษณะเป็นภูเขาไฟ เนื้อดาวของแกนีมีดมีสองชั้นโดยชั้นบนเป็นน้ำแข็งหนาประมาณ 835 กม. ส่วนชั้นล่างเป็นชั้นซิลิเกตหนาประมาณ 1,315 กม. ส่วนเนื้อดาวของยูโรปามีสองชั้นเช่นกัน ชั้นล่างเป็นซิลิเกตหนาประมาณ 1,165 กม. ส่วนชั้นบนมีลักษณะเป็นน้ำแข็งหนาประมาณ 85 กม. และอาจมีน้ำที่เป็นของเหลวด้วย
ดวงจันทร์มีเนื้อดาวเป็นซิลิเกตหนาประมาณ 1,300–1,400 กม. และเป็นต้นกำเนิดของหินในจันทรสมุทร คาดการณ์ว่าเนื้อดวงจันทร์โผล่ขึ้นมาเป็นพื้นผิวบริเวณแอ่งเอตเคน-ขั้วใต้และทะเลคริเซียม
ดวงจันทร์ไททันและดวงจันทร์ไทรทันมีเนื้อดาวที่เป็นน้ำแข็งและสารของแข็งระเหยอื่น ๆ
เนื้อดาวเคาะห์น้อย.
ดาวเคราะห์น้อยบางดวงก็มีเนื้อดาว เช่น 4 เวสตา
แก่นโลก
Ffxiv
ตำบลบางตลาด (อำเภอคลองเขื่อน)
บางตลาด เป็นตำบลในอำเภอคลองเขื่อน จังหวัดฉะเชิงเทรา ปัจจุบันมีประชากร 2,199 คนและแบ่งเขตการปกครองออกเป็น 7 หมู่บ้าน
พื้นที่ตำบลบางตลาดตั้งอยู่ทางทิศตะวันออกเฉียงใต้ของอำเภอคลองเขื่อน และอยู่ทางทิศตะวันออกเฉียงเหนือของจังหวัดฉะเชิงเทรา ระยะทางห่างจากตัวจังหวัด 10 กิโลเมตร ห่างจากตัวอำเภอ 8.4 กิโลเมตร มีเนื้อที่รวมทั้งสิ้น 16.99 ตารางกิโลเมตร (10,618.75 ไร่) เป็นที่ตั้งของ "เกาะลัด" เป็นเกาะกลางน้ำจืดที่ใหญ่ที่สุดในประเทศไทย อยู่กลางแม่น้ำบางปะกง สามารถล่องเรือชมทิวทัศน์รอบเกาะลัดสองฟากฝั่งแม่น้ำ ศึกษาวิถีชีวิตชาวบ้าน สามารถลงเรือได้ที่หน้าที่ว่าการอำเภอบางคล้า หรือหน้าวัดคุ้งกร่าง อำเภอคลองเขื่อน ส่วนสภาพสังคมมีโรงเรียนทั้งหมดสามแห่ง ด้านสาธารณสุขนั้นมีโรงพยาบาลคลองเขื่อนตั้งอยู่ห่างจากพื้นที่ตำบลไปอีกประมาณ 5.3 กิโลเมตร และโรงพยาบาลส่งเสริมสุขภาพตำบลบางตลาด
ตําบลบางตลาดทั้งตำบลอยู่ในเขตองค์การบริหารส่วนตำบลบางตลาดซึ่งปัจจุบันเป็นองค์การบริหารส่วนตำบลขนาดกลาง เดิมมีฐานะเป็นสภาตำบลบางตลาดซึ่งได้รับการจัดตั้งขึ้นใน พ.ศ. 2517 แล้วจึงได้รับการจัดตั้งเป็นองค์การบริหารส่วนตำบลใน พ.ศ. 2539
ดันบอลเซ็นกิ หุ่นจิ๋วประจัญบาน
หุ่นจิ๋วประจัญบาน หรือในชื่อในภาษาญี่ปุ่น ดันบอลเซ็นกิ  เป็นวิดีโอเกมแนวแอ็กชันเล่นตามบทบาท สร้างโดยบริษัท เลเวลไฟฟ์ เป็นเกมเกี่ยวกับหุ่นยนต์พลาโมเดลขนาดเล็กที่เรียกว่า LBX (ย่อมาจาก Little Battler eXperience) ทำการต่อสู้บนไดโอรามาที่ทำจากกระดาษแข็ง โดยถูกสร้างขึ้นมาสำหรับเครื่องเล่น เพลย์สเตชัน พอร์เทเบิล และได้ขยายเป็นเกมทางการ 6 เกม รวมถึงลงแพลตฟอร์มอื่นอย่าง นินเท็นโด 3DS เป็นผลงานสื่อผสมที่ถูกสร้างทั้ง อนิเมะ, พลาโมเดล, มังงะ, การ์ดเกม เข้ามาร่วมด้วย
ดันบอลเซ็นกิได้ประกาศผลงานการผลิตเมื่อปี ค.ศ. 2008 จากงานอีเวนท์ "LEVEL 5 VISION 2008" ซึ่งเป็นหนึ่งในผลงานเกมใหม่ของเลเวลไฟฟ์ และเดิมมีกำหนดจะออกในปี ค.ศ. 2009 จนกระทั่งงาน LEVEL5 VISION 2009 ได้มีการประกาศแผนการต่าง ๆ ทั้งการวางจำหน่ายเกมภายในปี ค.ศ. 2010 และการวางจำหน่ายพลาโมเดลจากบันไดในช่วงเวลาเดียวกันกับการวางจำหน่ายเกม แต่ในงาน LEVEL5 VISION 2010 ก็ได้ประกาศว่าเป็นส่วนหนึ่งของโปรเจกต์สื่อผสม หรือ ครอสมีเดีย ทั้ง วิดีโอเกม แอนิเมชัน มังงะ โมเดลพลาสติก ถึงแม้ว่าซอฟต์แวร์เกมจะวางจำหน่ายช้ากว่าที่วางแผนไว้ประมาณ 3 เดือน แต่พลาโมเดล, แอนิเมชันทางทีวี, มังงะ, การ์ดเกม ฯลฯ ได้รับการเผยแพร่และออกอากาศตั้งแต่ประมาณเดือนมีนาคม ค.ศ. 2011
โคโซมุซุเมะ / โซโคมุซุเมะ มิเซเรียมไครซิส.
โซโคมุซุเมะ  เป็นผลงานที่นำ ดันบอลเซ็นกิ มาดัดแปลงใหม่ ผู้ผลิตและพัฒนาคือ EXNOA (ชื่อเดิมคือ DMM GAMES) เปิดตัวเมื่อช่วงปี ค.ศ. 2018 โดยทำเกมในรูปแบบเกมเว็บเบราว์เซอร์ และ สมาร์ทโฟน (แอนดรอยด์และ iOS) โดยเวอร์ชันเว็บเบราว์เซอร์เปิดบริการเมื่อวันที่ 30 มกราคม ค.ศ. 2018 และเวอร์ชันสมาร์ทโฟนเปิดบริการเมื่อวันที่ 21 พฤษภาคม ค.ศ. 2020 เป็นเกมแนวแอ็กชันเล่นตามบทบาท (Simulation RPG) โดยตัวละครของเกมเป็นการนำตัวละครหญิงมาใส่ชุดเกราะพาวเวอร์สูทที่ลักษณะเลียนแบบ LBX ที่เรียกว่า LBCS (Little Battler Counter System) ทั้งนี้ได้ถูกทำสื่อผสมทั้งมังงะ ซึ่งตีพิมพ์ลงในนิตยาสาร โคโระโคโระอานิกิ, ของเล่น พลาโมเดล จัดจำหน่ายโดย โคบุยะ โดยทั้งหมดเป็นสื่อผสมเช่นเดียวกับผลงานหลัก
ในเกมเวอร์ชันของเว็บเบราว์เซอร์ได้ปิดปรับปรุงระยะยาวตั้งแต่เดือนมิถุนายน ค.ศ. 2018 และได้ปิดบริการไป จนกระทั่งในเดือนสิงหาคมปีเดียวกันก็ได้ประกาศในเว็บไซต์ว่าได้รับการประกาศรีบูทเกี่ยวกับเกมนี้และมีการประกาศการทบทวนการพัฒนาและระบบตัวเกมที่พัฒนา หลังจากเลื่อนออกไปหลายครั้งก็ได้กลับมาภายใต้ชื่อใหม่ที่มีชื่อว่า โซโคมุซุเมะ มิเซเรียมไครซิส  โดยได้เปิดบริการทั้งเวอร์ชันเว็บเบราว์เซอร์และสมาร์ทโฟนเมื่อวันที่ 21 พฤษภาคม ค.ศ. 2020
เมื่อผลงานเปิดตัวไปเดิมทีเป็นผลงานที่จะเกี่ยวข้องดันบอลเซ็นกิโดยสร้างเป็นโลกคู่ขนานของภาคหลัก แต่ในปี ค.ศ. 2019 ได้มีการปรับปรุงใหม่อีกครั้ง ทั้งนี้มีการเชื่อมต่อกับ ดันบอลเซ็นกิ W จากภาคหลักและภาคโลกคู่ขนาน จากบทมิเซล นอกจากนี้พลังของศัตรูอย่าง มิเซเรม (มิเซล เรมเนนซ์) ก็มีการเปลี่ยนแปลงด้วย ดังนั้นจึงมีการคาดการณ์ล่วงหน้าว่าอาจจะมีตัวละครจากภาค W เข้ามาเพิ่มเติม
อย่างไรก็ตามได้ทำแอนิเมชันในชื่อว่า โซโคมุซุเมะเซ็นกิ  โดยครั้งแรกที่เผยนั้นได้ถูกประกาศในงาน AnimeJapan 2019 โดย DMM Pictures ซึ่งเป็นส่วนหนึ่งของผลงานโปรเจกต์สื่อผสม ของ โซโคมุซุเมะ
อย่างไรก็ตามเกมนี้ได้ประกาศปิดบริการลงไปเมื่อวันที่ 6 กรกฎาคม ค.ศ. 2021
ดันบอลเซ็นกิได้ถูกทำเป็นซีรีส์อนิเมะทางโทรทัศน์โดยใช้ชื่อว่า ดันบอลเซ็นกิ  ออกอากาศทุกวันพุธเวลา 19:27 น. - 19:55 น. ทางช่อง ทีวีโตเกียว ในประเทศญี่ปุ่น ออกอากาศครั้งแรกเมื่อวันที่ 2 มีนาคม ค.ศ. 2011 ถึงวันที่ 11 มกราคม ค.ศ. 2012 มีจำนวนตอนทั้งหมด 44 ตอน และนอกจากนี้ได้มีซีรีส์ภาคต่อในชื่อว่า ดันบอลเซ็นกิ W  ออกอากาศครั้งแรกเมื่อวันที่ 18 มกราคม ค.ศ. 2012 ถึงวันที่ 20 มีนาคม ค.ศ. 2013 มีจำนวนตอนทั้งหมด 58 ตอน และต่อมาได้ทำซีรีส์ภาคที่ 3 ดันบอลเซ็นกิ วอร์ส  ออกอากาศครั้งแรกเมื่อวันที่ 3 เมษายน ค.ศ. 2013 เวลาเดียวกันกับการจำหน่ายเกมชุดลำดับที่ 3 และเป็นเรื่องสุดท้ายของซีรีส์อนิเมะ ออกอากาศจบในวันที่ 25 ธันวาคม ปีเดียวกัน มีจำนวนตอนทั้งหมด 37 ตอน ซีรีส์ทั้งหมดถูกผลิตโดย OLM ภายใต้การกำกับโดยนาโอฮิโตะ ทากาฮาชิ
ในปี ค.ศ. 2021 ได้ทำซีรีส์อนิเมะเรื่องใหม่ชื่อว่า โซโคมุซุเมะเซ็นกิ  ซึ่งเป็นผลงานส่วนหนึ่งของโปรเจกต์โซโคมุซุเมะ และเป็นผลงานในรอบ 10 ปีของซีรีส์นี้ ออกอากาศทางช่อง Tokyo MX ผลิตโดย studio A-CAT ออกอากาศครั้งแรกเมื่อวันที่ 7 มกราคม ค.ศ. 2021 ถึงวันที่ 25 มีนาคม ปีเดียวกัน มีจำนวนตอนทั้งหมด 12 ตอน
ตำบลบางเล่า
บางเล่า เป็นตำบลในอำเภอคลองเขื่อน จังหวัดฉะเชิงเทรา ปัจจุบันมีประชากร 1,857 คน และแบ่งเขตการปกครองออกเป็น 6 หมู่บ้าน
พื้นที่ตำบลบางเล่าตั้งอยู่ทางทิศใต้ของอำเภอคลองเขื่อน และอยู่ทางทิศตะวันออกเฉียงเหนือของจังหวัดฉะเชิงเทรา ระยะทางห่างจากตัวจังหวัด 13 กิโลเมตร ห่างจากตัวอำเภอ 10 กิโลเมตร มีเนื้อที่รวมทั้งสิ้น 19.49 ตารางกิโลเมตร (12,181.25 ไร่) เป็นที่ราบลุ่มทิศตะวันออกติดกับแม่น้ำบางปะกง ซึ่งเป็นแหล่งน้ำที่สำคัญ มีลําคลองสายหลักทั้งหมด 9 สาย ได้แก่ คลองสามร่ม คลองบางเล่า คลองบางกระเสน คลองขุดใหม่ คลองพ่อจอม คลองนายสี คลองป้าฉลวย คลองผู้ใหญ่วัน และคลองวัดส้มจีน ส่วนสภาพสังคมมีโรงเรียนทั้งหมดหนึ่งแห่ง ด้านสาธารณสุขนั้นมีโรงพยาบาลคลองเขื่อนตั้งอยู่ห่างจากพื้นที่ตำบลไปอีกประมาณ 7.3 กิโลเมตร และโรงพยาบาลส่งเสริมสุขภาพตำบลบางเล่า
ตําบลบางเล่าทั้งตำบลอยู่ในเขตองค์การบริหารส่วนตำบลบางเล่าซึ่งปัจจุบันเป็นองค์การบริหารส่วนตำบลขนาดเล็ก เดิมมีฐานะเป็นสภาตำบลบางเล่าซึ่งได้รับการจัดตั้งขึ้นในปี พ.ศ. 2517 แล้วจึงได้รับการจัดตั้งเป็นองค์การบริหารส่วนตำบลใน พ.ศ. 2539
เทศบาลตำบลพะวง
Semantic error
ไอดอลลีไพรด์
ไอดอลลีไพรด์ ("IDOLY PRIDE") เป็นโปรเจกต์สื่อผสมธีมไอดอล ผลิตโดยบริษัทย่อยของบริษัท CyberAgent ได้แก่ QualiArts, Straight Edge และ Music Ray'n ร่วมด้วยผู้ออกแบบตัวละครคือ
ซีรีส์มังงะเขียนโดยฮิโรกิ ฮารุเสะ เริ่มเผยแพร่ในเว็บไซต์ "Comic Newtype" ของสำนักพิมพ์คาโดกาวะ โชเต็ง เมื่อเดือนมิถุนายน พ.ศ. 2563 ซีรีส์อนิเมะโทรทัศน์ผลิตโดยสตูดิโอ CAAnimation และ Lerche ออกอากาศตั้งแต่เดือนมกราคมถึงมีนาคม พ.ศ. 2564
ซีรีส์มังงะเขียนโดยฮิโรกิ ฮารุเสะ เริ่มเผยแพร่ในเว็บไซต์ "Comic Newtype" ของสำนักพิมพ์คาโดกาวะ โชเต็ง เมื่อวันที่ 10 มิถุนายน พ.ศ. 2563
มีการประกาศทำซีรีส์อนิเมะโทรทัศน์ครั้งแรกในเดือนธันวาคม พ.ศ. 2562 เป็นอนิเมะเรื่องแรกที่ผลิตโดยสตูดิโอ CAAnimation ซึ่งก่อตั้งโดย CyberAgent ให้ผลิตอนิเมะออริจินอล สตูดิโอ Lerche ได้มีส่วนร่วมในการผลิต ซีรีส์อนิเมะกำกับโดยยู คิโนเมะ และเขียนบทโดยทัตสึยะ ทากาฮาชิ ออกแบบตัวละครโดยสุมิเอะ คิโนชิตะ เริ่มออกอากาศเมื่อวันที่ 10 มกราคม พ.ศ. 2564 ทางช่อง Tokyo MX และช่องอื่น ๆ เพลงเปิดคือเพลง "IDOLY PRIDE" ส่วนเพลงปิดคือเพลง "The Sun, Moon and Stars" ทั้งสองเพลงร้องโดย โฮชิมิ โปรดักชัน
ตำบลเกาะยอ
ตำบลก้อนแก้ว
ก้อนแก้ว เป็นตำบลในอำเภอคลองเขื่อน จังหวัดฉะเชิงเทรา ปัจจุบันมีประชากร 3,008 คน และแบ่งเขตการปกครองออกเป็น 6 หมู่บ้าน
พื้นที่ตำบลก้อนแก้วตั้งอยู่ทางทิศตะวันตกของอำเภอคลองเขื่อน และอยู่ทางทิศตะวันออกเฉียงเหนือของจังหวัดฉะเชิงเทรา ระยะทางห่างจากตัวจังหวัด 11 กิโลเมตร ห่างจากตัวอำเภอ 7.2 กิโลเมตร มีเนื้อที่รวมทั้งสิ้น 26.86 ตารางกิโลเมตร (16,787.5 ไร่) เป็นตำบลเดียวในอำเภอคลองเขื่อนที่ไม่มีพื้นที่ติดกับแม่น้ำบางปะกง ส่วนสภาพสังคมมีโรงเรียนทั้งหมดสองแห่ง ได้แก่ โรงเรียนวัดก้อนแก้วและโรงเรียนก้อนแก้วราษฎร์บำรุง ด้านสาธารณสุขนั้นมีโรงพยาบาลคลองเขื่อนตั้งอยู่ห่างจากพื้นที่ตำบลไปอีกประมาณ 4.2 กิโลเมตร และโรงพยาบาลส่งเสริมสุขภาพตำบลก้อนแก้ว
ปัจจุบันตําบลก้อนแก้วทั้งตำบลอยู่ในเขตองค์การบริหารส่วนตำบลก้อนแก้ว เดิมมีฐานะเป็นสภาตำบลก้อนแก้วซึ่งได้รับการจัดตั้งขึ้นใน พ.ศ. 2517 แล้วจึงได้รับการจัดตั้งเป็นองค์การบริหารส่วนตำบลใน พ.ศ. 2539
แบ็ค แอร์โรว์
แบ็ค แอร์โรว์  เป็นซีรีส์อนิเมะออริจินอล ผลิตโดย Studio VOLN กำกับโดยโกโร ทานิงุจิ และเขียนบทโดยคาซูกิ นากาชิมะ ซีรีส์อนิเมะออกอากาศระหว่างเดือนมกราคมถึงเดือนมิถุนายน พ.ศ. 2564
เนหา กักกร
เนหา กักกร  เป็นนักร้องหญิงชาวอินเดีย เธอเริ่มร้องเพลงตั้งแต่อายุสี่ขวบและเริ่มต้นชีวิตวงการบันเทิงจากการประกวดร้องเพลงในรายการ "อินเดียนไอดอล" และเธอยังได้ร่วมร้องเพลงประกอบภาพยนตร์อินเดียเรื่อง "Meerabai Not Out" อีกด้วย นอกจากนี้เธอยังร้องเพลง "Aao Raja" ประกอบภาพยนตร์เรื่อง "กาบาร์อิสแบค", "Tu Isaq Mera" จากเรื่อง "เฮทสตอรี่ ภาค 3" และหลายเพลงของเธอเองยังติดชาร์ตอีกมากมาย อาทิ "Aankh Maarey", "Dilbar" , "Badri Ki Dulhania", "Cheez Badi" , "Kala Chashma" จากภาพยนตร์เรื่อง "Baar Baar Dekho" และซิงเกิลแรกของเธอ "Nikle Currant" ที่ติดชาร์ตในบิลบอร์ดอีกด้วย
เธอเกิดเมื่อวันที่ 6 มิถุนายน พ.ศ. 2531 ที่ฤษีเกศ รัฐอุตตราขัณฑ์ ประเทศอินเดีย มีพี่สาวและพี่ชายที่เป็นนักร้องและนักดนตรีเช่นกันคือโซนูร์ กักกรและโทนี กักกร บิดาของเธอเป็นพ่อค้า ส่วนมารดาของเธอนั้นเป็นแม่บ้าน ต่อมาประมาณ พ.ศ. 2533 เธอได้เข้าสู่กรุงนิวเดลี เพื่อตามหาความฝันในการเป็นนักร้องเนื่องจากเธอชื่นชอบด้านนี้เป็นอย่างมาก จนกระทั่ง พ.ศ. 2549 เมื่ออายุได้ 18 ปี เธอได้เข้าประกวดในรายการโชว์ "อินเดียนไอดอล" และนี่คือจุดเริ่มต้นชีวิตในวงการบันเทิงของเธอ
ใน พ.ศ. 2562 เธออยู่หนึ่งในรายชื่อศิลปินหญิงที่มียอดผู้ชมทางยูทูบมากที่สุดด้วยจำนวน 4.2 ล้านวิว ทั้งนี้ใน พ.ศ. 2564 เธอยังได้รับรางวัล YouTube Diamond Play Button จากยูทูบอีกด้วย เป็นชาวอินเดียคนแรกที่ได้รับรางวัลนี้ และในเดือนธันวาคม พ.ศ. 2563 เธอติดอยู่ในรายชื่อ 100 ดาราดิจิทัลแห่งเอเชียจากนิตยสารฟอบส์
กักกรคบหาดูใจกับนักแสดง Himansh Kohli มาตั้งแต่ ค.ศ. 2014 ต่อมาในเดือนกันยายน ค.ศ. 2018 พวกเขากล่าวถึงความสัมพันธ์ของทั้งคู่ผ่านทางโทรทัศน์และเปิดเผยว่าพวกเขาจะหมั้นกันในเร็ว ๆ นี้ อย่างไรก็ตาม ในอีกสามเดือนถัดมา กักกรโพสต์ลงอินสตาแกรมว่าทั้งคู่ได้เลิกรากันแล้ว ในบทสัมภาษณ์กับ "บอมเบย์ไทม์" เธอได้เปิดใจเกี่ยวกับชีวิตหลังจากที่เลิกกัน และเปิดเผยว่าเธอรู้สึกเสียใจที่ "ทำให้ชีวิตส่วนตัวของเธอกลายเป็นสาธารณะ" ในเดือนสิงหาคม ค.ศ. 2019 เธอได้แชร์โพสต์อินสตาแกรมเกี่ยวกับ "ความหดหู่" และ "การคิดถึงการจบชีวิตของเธอ" หลังจากที่ตกเป็นข่าวว่าเธอได้คบชู้กับผู้เข้าร่วมแข่งขันอินเดียนไอดอล
กักกรแต่งงานกับนักร้องชาวอินเดีย Rohanpreet Singh เมื่อวันที่ 24 ตุลาคม ค.ศ. 2020 ที่"คุรุทวารา"ในเดลี
เนฮาร์ คากการ์
เนหา คักกร
องค์การบริหารส่วนตำบลคลองเขื่อน
องค์การบริหารส่วนตำบลบางเล่า
องค์การบริหารส่วนตำบลก้อนแก้ว
องค์การบริหารส่วนตำบลบางตลาด
องค์การบริหารส่วนตำบลบางโรง
องค์การบริหารส่วนตำบลคลองหอยโข่ง
องค์การบริหารส่วนตำบลนาคา
เทศบาลตำบลกระแสสินธุ์
เทศบาลตำบลเชิงแส
เทศบาลตำบลเกาะนางคำ
เทศบาลตำบลหารเทา
เทศบาลตำบลดอนทราย (อำเภอปากพะยูน)
เทศบาลตำบลดอนประดู่
เทศบาลตำบลโคกม่วง (อำเภอคลองหอยโข่ง)
เทศบาลตำบลทุ่งลาน
ราฟาเอล ตรูฮิโย
ราฟาเอล เลโอนิดัส ตรูฮิโย โมลินา (; 24 ตุลาคม พ.ศ. 2434 – 30 พฤษภาคม พ.ศ. 2504) เป็นอดีตประธานาธิบดีและผู้เผด็จการแห่งสาธารณรัฐโดมินิกัน ดำรงตำแหน่งระหว่าง พ.ศ. 2473–2481 และ พ.ศ. 2485–2495 จนกระทั่งถูกลอบสังหารใน พ.ศ. 2504 ระหว่างเขาปกครองโดมินิกันนั้น เขาปกครองในลักษณะเผด็จการทหาร และยังคงกุมอำนาจในประเทศทั้งที่เขาไม่ได้อยู่ในตำแหน่งประธานาธิบดีก็ตาม ซึ่งเขาครองอำนาจในสาธารณรัฐโดมินิกันทั้งสิ้น 31 ปี ซึ่งชาวโดมินิกันจะรู้จักกันดีในชื่อว่า "ยุคตรูฮิโย"  เขาเป็นที่รู้จักในฐานะผู้นำที่ละเมิดสิทธิมนุษยชนจากการสังหารชาวเฮติในสาธารณรัฐโดมินิกันไป 5,000–67,000 รายในเหตุการณ์สังหารหมู่พาร์สลีย์
ตรูฮิโยมีทรัพย์สินราว 800 ล้านดอลลาร์สหรัฐ (หรือราว 23,936 ล้านบาท) ในสมัยที่เขาดำรงตำแหน่งนั้น มีการตรวจพบการทุจริตทางการเมืองและการฉ้อราษฎร์บังหลวง ทั้งยังมีการเล่นพวกพ้องและเอื้อประโยชน์ให้พวกพ้องตัวเองเป็นอย่างมาก ทั้งนี้ เขายังเกือบถูกลอบสังหารมาแล้วหลายครั้ง แต่ในที่สุดเมื่อวันที่ 30 พฤษภาคม พ.ศ. 2504 เขาก็ได้ถูกลอบสังหารขณะกำลังนั่งรถยนต์ส่วนตัว โดยผู้ที่ลอบสังหารเขาคือคนสนิทของเขาเอง โดยมีสำนักข่าวกรองกลางของสหรัฐอยู่เบื้องหลังการลอบสังหารของเขา
รางวัลภาพยนตร์แห่งชาติ สุพรรณหงส์ ครั้งที่ 29 ประจำปี พ.ศ. 2562 - 2563
รางวัลภาพยนตร์แห่งชาติ สุพรรณหงส์ ครั้งที่ 29 ประจำปี พ.ศ. 2562-2563 เป็นการประกาศผลรางวัลสำหรับภาพยนตร์ที่ออกฉายในปี พ.ศ. 2562-2563 จัดโดยสมาพันธ์สมาคมภาพยนตร์แห่งชาติ โดยกำหนดจัดพิธีประกาศผลรางวัลในวันเสาร์ที่ 28 กุมภาพันธ์ พ.ศ. 2564 ณ ห้องเอ็มซีซีฮอลล์ ศูนย์การค้าเดอะมอลล์ โคราช จังหวัดนครราชสีมา
สรุปผลภาพยนตร์ที่ผ่านการคัดเลือกและได้รับรางวัล.
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 19 เรื่อง มีดังนี้:
สำนักงานนิรภัย และการบังคับใช้สิ่งแวดล้อม
โนบุโอะ อุเมมัตสึ
สำนักงานนิรภัยและการบังคับใช้สิ่งแวดล้อม
ธงชัย (แก้ความกำกวม)
กูเกิล สตาเดีย
นะโอะยะ โกโมะโตะ
อาหารตามหมู่โลหิต
อาหารตามหมู่โลหิต เป็นอาหารตามแฟชั่น (fad) ซึ่งผู้ประพันธ์หลายคนสนับสนุน โดยผู้มีชื่อเสียงมากที่สุดคือ Peter J. D'Adamo ตั้งอยู่บนความเชื่อว่าหมู่โลหิต ABO เป็นปัจจัยสำคัญที่สุดในการกำหนดอาหารที่มีประโยชน์ต่อร่างกาย และแนะนำให้บุคคลต่างหมู่โลหิตกินอาหารคนละอย่างกัน
สมมติฐานเชื่อว่า บุคคลต่างหมู่โลหิตย่อยเล็กติน (lectin) ได้แตกต่างกัน และถ้ากินอาหารที่ไม่เข้ากับหมู่โลหิตอาจก่อให้เกิดปัญหาสุขภาพ แต่ถ้ากินถูกต้องจะมีสุขภาพดีขึ้น นอกจากนี้ยังเชื่อมโยงหมู่โลหิตกับมรดกทางวิวัฒนาการที่แตกต่างกัน เช่น หมู่โอเป็นหมู่โลหิตเก่าแก่ที่สุดในมนุษย์ ฉะนั้นควรกินอาหารที่มีโปรตีนจากสัตว์สูงเหมือนสมัยคนเก็บของป่าล่าสัตว์ ส่วนหมู่เอควรกินอาหารเน้นผักเพราะเชื่อว่ามาจากมนุษย์ที่ตั้งถิ่นฐานในสังคมกสิกรรม เป็นต้น
ในหมู่นักโภชนาการ แพทย์และนักวิทยาศาสตร์ มีความเห็นพ้องว่าอาหารเหล่านี้ไม่มีหลักฐานวิทยาศาสตร์รองรับ ในการศึกษาปี 2547 ซึ่งเปรียบเทียบตัวชี้วัดชีวภาพ เช่น ดัชนีมวลกาย ความดันโลหิต และระดับคอเลสเตอรอลและอินซูลินในเลือดในหมู่เยาวชน และประเมินอาหารเป็นเวลาหนึ่งเดือน พบว่า ผู้ที่กินอาหารที่แนะนำตามหมู่โลหิตและกลุ่มควบคุมไม่มีความแตกต่างของตัวชี้วัดชีวภาพ
Blood type diet
นิสา วงวัฒน์
อำเภออัรริยาชียะฮ์
อัรริยาชียะฮ์  เป็นอำเภอของเขตผู้ว่าการอัลบัยฎออ์ ประเทศเยเมน ณ พ.ศ. 2546 อำเภอนี้มีประชากร 22,842 คน
แม่น้ำฤษีคงคา
ฤษีคงคา ( ;  หรือ ) เป็นแม่น้ำในอำเภอฉโมลี, รัฐอุตตราขัณฑ์ ประเทศอินเดีย โดยต้นน้ำผุดจากธารน้ำแข็งอุตตรีนันทาเทวี บนภูเขานันทาเทวี และยังได้รับน้ำมาจากธารน้ำแข็งทักษิณีนันทาเทวี ลำน้ำไหลผ่านอุทยานแห่งชาตินันทาเทวี, แล้วไหลไปรวมกับแม่น้ำธาวลีคงคา ใกล้กับหมู่บ้านรีนี
แนวลำน้ำ.
เป็นแม่น้ำบนภูเขาซึ่งรับน้ำที่ละลายจากธารแข็งด้านตะวันตกของกลุ่มธารน้ำแข็งนันทาเทวี แม่น้ำฤษีคงคามีจุดกำเนิดที่ระดับความสูง 4,400 เมตร ที่ปลายด้านล่างของธารน้ำแข็งทักษิณีฤษีคัล ทางด้านล่างของทิศตะวันตกของภูเขานันทาเทวี (7,816 เมตร) แม่น้ำไหลในทิศทางตะวันตกเป็นส่วนใหญ่ผ่านภูเขาสูง ไหลผ่านช่องเขาแคบ ๆ เป็นระยะทางประมาณ 30 กิโลเมตร ก่อนจะไหลลงสู่แม่น้ำธาวลีคงคา ที่ระดับความสูง 2,000 เมตร พื้นที่รับน้ำของแม่น้ำฤษีคงคา มีอาณาเขตทางทิศใต้ติดกับภูเขาตรีศูล (7,120 เมตร) และภูเขานันทาฆุนตี (6,309 เมตร) ทางเหนือติดกับภูเขากลันกา (6,931เมตร) และภูเขาฑูณคีรี (7,066 เมตร)
อุทกวิทยาและพื้นที่รับน้ำ.
ฤษีคงคา เป็นเส้นทางระบายน้ำของพื้นที่ประมาณ 695 ตารางกิโลเมตร ซึ่ง 393 กม. ปกคลุมด้วยหิมะหรือธารน้ำแข็ง ค่าเฉลี่ยอัตราการไหลที่ระยะเหนือปากแม่น้ำขึ้นไป 5 กิโลเมตร อยู่ที่ 23.4 ลูกบาศ์กเมตร/วินาที ค่าเฉลี่ยสูงสุดคือ 69.5 ม./ว. ค่าเฉลี่ยต่ำสุดคือ 4.5 ม./ว. เกือบร้อยละ 80 ของปริมาณน้ำที่ไหลในแต่ละปีเกิดขึ้นในช่วงฤดูมรสุม ซึ่งกินเวลาตั้งแต่เดือนมิถุนายนถึงกันยายน
โรงไฟฟ้าพลังน้ำ.
อุทกภัยจากธารน้ำแข็งแตก พ.ศ. 2564.
เหตุการณ์เริ่มขึ้นประมาณเวลา 10:45 นาฬิกา ตาม ในวันที่ 7 กุมภาพันธ์ พ.ศ. 2564 ภัยพิบัติน้ำท่วมเกิดขึ้นตลอดความยาวของแม่น้ำ และเกิดเหตุการณ์ ดินถล่ม, หิมะถล่ม และน้ำท่วมจากทะเลสาบธารน้ำแข็งแตก ในโกรกธารของลำน้าตามมา โรงไฟฟ้าพลังน้ำที่กำลังก่อสร้างถูกน้ำท่วม มีคนงานถูกกระแสน้ำพัดพาหายไป
แผนที่พร้อมพิกัดทั้งหมด : OSM
Rishiganga
อำเภออาร์มา
อาร์มา  เป็นหนึ่งในสิบสามอำเภอของจังหวัดกัสโตรบีร์เรย์นา ประเทศเปรู
ควอนไทล์
ในทางสถิติศาสตร์ และความน่าจะเป็น ควอนไทล์  คือจุดตัดแบ่งพิสัยของการแจกแจงความน่าจะเป็นเป็นช่วงติดต่อกันที่มีโอกาสเท่าๆ กัน หรือการแบ่งการสังเกตในตัวอย่างในทางเดียวกัน จะมีมีจำนวนควอนไทล์น้อยกว่าจำนวนกลุ่มที่เกิดขึ้นอยู่ 1 เสมอ ควอนไทล์ที่พบเห็นได้บ่อยๆ จะมีชื่อเรียก เช่น ควอไทล์ (4 ส่าน) เดไซล์ (10 ส่วน) และ เปอร์เซนไทล์ (100 ส่วน) โดยกลุ่มที่เกิดขึ้นเรียกว่า 2 ส่วน, 3 ส่วน, 4 ส่วน, ฯลฯ แม้ว่าบางครั้งเราจะใช้ควอนไมล์สำหรับกลุ่มที่สร้างขึ้นมากว่าจะใช้กับจุดตัด
"q" ควอนไทล์ คือค่าที่แบ่งกั้นเซตจำกัดเป็นเซตย่อย q เซตที่มีขนาด(เกือบ)เท่ากัน
ควอนไทล์พิเศษ.
บาง "q" คอนไทล์มีชื่อเฉพาะเช่น:
เมืองคูบัว
ลักษณะทางกายภาพของเมืองนั้นมีคูน้ำและคันดินล้อมรอบ ลักษณะเป็นรูปสี่เหลี่ยมผืนผ้า วางตัวในแนวทิศเหนือ-ใต้ มีลำห้วยธรรมชาติไหลผ่านหลายสาย ลำห้วยเหล่านี้เป็นลำห้วยสาขาของลำน้ำสายใหญ่ คือ แม่น้ำอ้อม (แม่น้ำแม่กลองสายเดิม) และแม่น้ำแม่กลอง
การสำรวจเมืองคูบัวตั้งแต่ พ.ศ. 2504 พบโบราณสถานที่ตั้งอยู่ภายในและภายนอกคูเมืองจำนวน 67 แห่ง กรมศิลปากรดำเนินการขุดแต่งแล้วจำนวน 23 แห่ง ส่วนใหญ่เป็นซากฐานสถูปเจดีย์ที่สร้างขึ้นสืบเนื่องกับศาสนาพุทธ ทั้งฝ่ายเถรวาทและมหายาน
ศาสนสถานที่พบภายในเมืองคูบัว เป็นศาสนาพุทธในมหายานและเถรวาท
ในส่วนโบราณสถานศาสนาพุทธแบบมหายาน มักนิยมตกแต่งอาคารด้วยลวดลายทั้งที่เป็นแผ่นภาพดินเผา แผ่นภาพปูนปั้น ตลอดจนประติมากรรมนูนสูง ทั้งดินเผาและปูนปั้น โดยพบในโบราณสถานหมายเลข 39 และ 40 พบภาพดินเผารูปพระโพธิสัตว์, เทวดา, อมนุษย์, และรูปสัตว์ โดยเฉพาะเศียรพระโพธิสัตว์ดินเผาที่แสดงถึงฝีมือช่างชั้นสูง รูปพระโพธิสัตว์ดินเผาที่ส่วนองค์ยังคงสภาพดีอยู่ ล้วนยืนในท่าตริภังค์ (ยืนเอียงสะโพก) ลักษณะเดียวกับประติมากรรมในศิลปะอินเดีย จนมีผู้สันนิษฐานว่าประติมากรรมดินเผาที่พบที่โบราณสถานหมายเลข 39 และ 40 นี้ อาจจะทำขึ้นโดยช่างฝีมือชาวอินเดียที่เดินทางเข้ามาตั้งหลักแหล่งบริเวณเมืองคูบัว ในราวพุทธศตวรรษที่ 11-13
ศาสนสถานที่ปรากฏหลักฐานทั้งแบบมหายานและแบบเถรวาท คือ โบราณสถานหมายเลข 18 หรือวัดโขลง ตั้งยู่เกือบกลางเมืองคูบัว มีขนาดสูงใหญ่ที่สุดในบรรดาโบราณสถานเมืองคูบัว สันนิษฐานว่าน่าจะเป็นฐานของวิหาร เพราะมีแผนผังเป็นรูปสี่เหลี่ยมผืนผ้านอกจากนี้ยังได้พบประติมากรรมรูปพระโพธิสัตว์สำริดขนาดเล็ก มีรูปแบบคล้ายคลึงกับประติมากรรมที่พบในภาคใต้
โบราณสถานที่น่าสนใจอีกแห่งหนึ่ง คือ โบราณสถานหมายเลข 1 ซึ่งได้พบผอบทองคำ บรรจุพระบรมสารีริกธาตุครอบด้วยผอบเงิน ฝาแกะลวดลายดอกบัว บรรจุในช่องกลางของกล่องรูปสี่เหลี่ยมซึ่งเจาะเป็นช่องห้า ช่อง วางอยู่ใต้ฐาน เพื่อบรรจุรูปสัญลักษณ์ที่เกี่ยวข้องกับความเชื่อในเรื่องจักรวาลที่มีอิทธิพลมาจากอินเดีย ทั้งหมดสะท้อนเห็นถึงความเชื่อในเรื่องการเคารพบูชาพระบรมสารีริกธาตุ และการวางศิลาฤกษ์ก่อสร้างอาคาร ซึ่งสืบเนื่องมาจนถึงปัจจุบัน
โบราณวัตถุที่พบภายในเมืองคูบัว เป็นโบราณวัตถุเกี่ยวกับศาสนาและชีวิตประจำวัน
โบราณวัตถุที่ทำขึ้นเกี่ยวกับศาสนา พบประติมากรรมประดับอาคารศาสนสถาน, พระพุทธรูปดินเผาและปูนปั้น, พระพิมพ์ ทั้งที่ทำจากดินเผาและหินชนวน, ชิ้นส่วนธรรมจักรศิลา, ประติมากรรมรูปบุคคลที่ทำด้วยดินเผาและปูนปั้น แสดงให้เห็นถึงวิถีชีวิตของคนภายในเมืองคูบัว เช่น ภาพดินเผารูปผู้ชายไว้เครา แต่งกายมีผ้าโพกศีรษะแหลม สวมรองเท้าบู๊ท สันนิษฐานว่าอาจเป็นชาวอาหรับที่เดินทางเข้ามาค้าขาย
จากการสำรวจพบจำนวน 67 แห่ง บริเวณภายในเมืองพบโบราณสถานที่ยังปรากฏหลักฐานอยู่จำนวน 8 แห่ง และบริเวณที่เคยสำรวจพบเนินโบราณสถาน แต่ปัจจุบันถูกทำลายจนสิ้นสภาพอีก 6 แห่ง และโบราณสถานใกล้กับโบราณสถานหมายเลข 8 อีก 2 แห่ง ซึ่งขุดแต่งโดยนักศึกษาคณะโบราณคดี มหาวิทยาลัยศิลปากร ในปี พ.ศ. 2524 - 2526
โบราณสถานที่พบนอกคูเมืองมีอยู่ทั้งหมด
โบราณสถานหมายเลข 1 หรือโคกนายใหญ่ หลงเหลือเฉพาะส่วนฐานเจดีย์สี่เหลี่ยมจัตุรัส ก่อด้วยอิฐ ฐานยาวด้านละ 6 เมตร ความสูงในปัจจุบันประมาณ 2 เมตร ลักษณะโดยทั่วไปคล้ายคลึงกับโบราณสถานหมายเลข 44 คือฐานล่างสุดเป็นฐานเขียง ผังสี่เหลี่ยมจัตุรัส ยาวด้านละ 6 เมตร ถัดขึ้นไปเป็นฐานบัววลัย อยู่ในผังสี่เหลี่ยมจัตุรัส ยกเก็จหรือกระเปาะ แต่ที่แตกต่างจากโบราณสถานหมายเลข 44 คือโบราณสถานหมายเลข 1 มีการย่อมุมเพิ่มขึ้นมากกว่า และช่องสี่เหลี่ยมรอบฐาน (บริเวณท้องไม้) แบ่งออกเป็นสองชั้น ไม่พบการประดับรูปประติมากรรมภายในช่องดังกล่าว เหนือขึ้นเป็นส่วนขององค์เจดีย์ที่ปัจจุบันพังทลายหมดแล้ว